廖寶珊紀念書院

廖寶珊紀念書院（英文：Liu Po Shan Memorial College，LPSMC）係香港一間政府津貼男女中英文文法中學，喺新界荃灣綠楊新邨。廖寶珊紀念書院嘅前身係創興書院，係由香港富商廖寶珊先生喺1956年創建。一開始起喺西環屈地街，後嚟搬咗去山道，後尾又搬咗去新界荃灣綠楊新邨，直到而家。廖寶珊個大仔廖烈文先生等為咗紀念創校人，喺1976年將學校改名做廖寶珊紀念書院，直到而家。 史 廖創興銀行創辦人同地產發展商廖寶珊先生，喺1956年創辦咗創興書院，校址最初起喺香港島石塘咀屈地街，由廖寶珊先生親自擔任校監。1976年搬去山道新落成嘅獨立校舍，而佢個仔廖烈文先生等為咗紀念廖寶珊先生創辦呢間學校，就將學校改名做廖寶珊紀念書院，同時間增設預科班，成為一間學制完整嘅中學。 1980年初，廖氏昆仲成立咗「廖寶珊教育基金有限公司」，重向教育署申請開辦津貼中學，經過咗三年時間嘅策劃，最終獲准喺荃灣綠楊新邨開辦一間全新嘅文法男女中學，校名依然叫做廖寶珊紀念書院，喺1984年9月正式開學。喺校長陳璋先生嘅帶領之下，為呢間新學校奠定好規模。 1987年秋，陳璋校長離職，由黃兆根先生接任校長，繼續發展學校事務。直到1999年秋，黃兆根校長退休，由鍾國培先生做署任校長，期間重新鋪過學校嘅操場，又增建教員室、多媒體學習中心、語言學習中心、全校鋪設寬頻網絡，同埋安裝咗冷氣系統，令到學校嘅設施更加完善。 2002年秋，由羅靈芝女士接任校長直至而家，期間將手球場附近嘅地方加設咗一個花園，花園入面增設咗安樂椅，畀學生用。2011年，學校喺手球場附近起咗一個魚池，可以畀學生觀賞，令學校休憩設施更加完善。 舊生 演藝界 周潤發：男演員 歐陽震華：電視男演員 吳若希：女歌手 羅彩玲：模特兒、組合「Mi55」成員 黎美萱：女藝人 麥沛東：男演員 體育界 丘建威：前香港足球先生、足球評述員 政治界 葛兆源：荃灣區議會議員 醫學界 王振群博士：香港中文大學藥理系博士 商界 尹世全博士：匯豐銀行全球首席顧問培訓師 建築界 吳恩融：香港建築師、香港中文大學建築系教授 攷